Source: https://e-justice.europa.eu/content_jurisdiction-85-it-sl.do?idTaxonomy=85&idCountry=it&plang=sl&member=1&removebanner=true
Timestamp: 2020-08-12 07:12:49+00:00

Document:
Pristojnost - Italija
Nekateri civilnopravni spori se lahko predložijo specializiranim sodiščem. Spore v kmetijskih zadevah obravnavajo posebni oddelki rednih sodišč, spore v poslovnih in podjetniških zadevah pa obravnava gospodarsko sodišče (tribunale delle imprese). Druga specializirana sodišča so sodišča za mladoletnike in sodišča za zadeve glede javnih voda. V vseh drugih primerih civilne tožbe obravnavajo redna sodišča, ki pa lahko uporabijo posebne postopke, na primer v delovnih in najemnih sporih.
Pristojno sodišče se določi na podlagi pravil o krajevni pristojnosti („redno sodišče za fizične osebe“ (foro generale delle persone fisiche) je sodišče v kraju običajnega prebivališča toženca), na podlagi vrednosti zahtevka (zahtevek bo obravnaval bodisi mirovni sodnik (giudice di pace) bodisi splošno sodišče (tribunale)) ali na podlagi predmeta spora – nekatere zadeve bodo ne glede na njihovo vrednost obravnavala določena sodišča (na primer, vloge za razveljavitev zakonske zveze bo obravnavalo splošno sodišče, ki odloča v senatu).
Med sodišči ni hierarhije: so samo sodišča z različnimi pristojnostmi. Na prvi stopnji bo zadevo glede na vrednost zahtevka obravnaval mirovni sodnik ali splošno sodišče. Na splošnem sodišču v zadevah odloča bodisi sodnik posameznik bodisi senat, odvisno od zadeve. Pritožbe zoper sodbe, izdane na prvi stopnji, običajno obravnavajo pritožbena sodišča (corti d’appello). V nekaterih primerih je treba postopek začeti pri pritožbenem sodišču (zadeve, v katerih ima pritožbeno sodišče „funkcionalno“ pristojnost (competenza funzionale), na primer pri vlogah za razglasitev ničnosti arbitražne odločbe). Praviloma bo zadevo obravnavalo sodišče prve stopnje v kraju običajnega prebivališča toženca.
Da bi ugotovili, katero sodišče prve stopnje je krajevno pristojno, morate preveriti kraj običajnega ali stalnega prebivališča toženca, ki je, kot je bilo navedeno, „redno sodišče za fizične osebe“, ali opredeliti sodišče v drugem kraju, kadar lahko imajo sodišča alternativno pristojnost v posebnih zadevah, kot jo ima na primer za spore glede pogodbenih obveznosti sodišče v kraju, kjer je obveznost nastala.
V nekaterih sporih odločajo posebna sodišča z izključno pristojnostjo. Pristojno sodišče v potrošniških zadevah je sodišče v kraju običajnega ali stalnega prebivališča potrošnika, v zadevah glede stvarnih pravic in prisilnih izselitev ali rubežev pa sodišče v kraju, kjer je nepremičnina.
Pristojno sodišče za fizične osebe je običajno sodišče v kraju toženčevega običajnega prebivališča (residenza), stalnega prebivališča (domicilio) ali, če sta obe neznani, začasnega bivališča (dimora). Če toženec nima običajnega ali stalnega prebivališča ali začasnega bivališča v Italiji ali če kraj začasnega bivališča ni znan, je pristojno sodišče v kraju običajnega prebivališča tožnika.
Pristojno sodišče za pravne osebe je sodišče v kraju, kjer imajo osebe sedež ali (po tožnikovi izbiri) podružnico in zastopnika, pooblaščenega za delovanje v njihovem imenu. Partnerstva, ki niso pravne osebe, združenja in odbori imajo svoj sedež v kraju, kjer običajno opravljajo svoje dejavnosti.
Izjeme od pravila rednega sodišča so sodišča z izključno pristojnostjo, na primer v potrošniških zadevah, v katerih je pristojno sodišče v kraju običajnega prebivališča potrošnika.
V nekaterih primerih je mogoče izbirati med več rednimi sodišči. Na primer, tožnik se lahko odloči, da bo zadevo namesto rednemu sodišču za fizične ali pravne osebe predložil drugemu rednemu sodišču, ki je predvideno kot možnost v zadevah v zvezi s pravicami zoper določene osebe (diritti di obbligazione): v takih primerih se lahko tožnik odloči za redno sodišče za fizične ali pravne osebe ali zadevo predloži sodišču v kraju, kjer je obveznost nastala (dogodek, ki je podlaga za to, je lahko pogodbeni ali nepogodbeni), ali sodišču v kraju, kjer je treba obveznost izpolniti (člen 20 zakonika o civilnem postopku).
To je treba storiti, kadar ima določeno sodišče izključno pristojnost. En primer je sodišče v kraju, kjer je nepremičnina, v zadevah glede prisilne izselitve ali sporov glede stvarnih pravic; drug primer pa so potrošniški spori, v katerih je pristojno sodišče v kraju običajnega prebivališča potrošnika.
Stranki se lahko dogovorita o predložitvi zadeve drugemu sodišču, razen če je predpisana izključna pristojnost (na primer krajevna pristojnost v zadevah v zvezi z nepremičninami) (člen 20 zakonika o civilnem postopku).
Glede na vrsto spora bodo pristojna redna sodišča, ki obravnavajo zadeve glede osebnih pravic, ali specializirana sodišča, ki obravnavajo legitimne interese v poslih z javnimi organi ali drugih posebnih zadevah (npr. upravno sodišče, računsko sodišče ali davčno sodišče).
V okviru rednih sodišč bo od predmeta spora odvisno, ali bo zadevo obravnaval specializirani oddelek ali sodnik. Na primer, spore v zvezi z gospodarskimi družbami obravnava gospodarsko sodišče.
Zakonik o civilnem postopku, členi 1–30a (125 Kb)
Zadnja posodobitev: 30/07/2019

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče